**MNENJA - PREDLOGI : REZULTATI (iz statističnih meritev za leto 2013)**

Konec februarja 2014 smo vsem knjižnicam, ki so sodelovale pri statističnih meritvah o delu knjižnic za leto 2013 poslali dopis, v katerem smo jih pozvali, da nam v 7. poglavju statističnega vprašalnika, pod rubriko Mnenja in predlogi, navedejo svoje predloga po izboljšavi statističnega vprašalnika. Na to našo pobudo se je odzvalo 39 oz. slabih 15% vseh knjižnic. Predloge nam je poslalo 10 visokošolskih, 6 specialnih in 23 splošnih knjižnic, ki so nam skupaj posredovale 37 različnih mnenj in predlogov.

Največ mnenj in predlogov se nanaša na tehnično izvedbo meritev. Knjižnice npr. moti, da ni mogoče prosto prehajanje na poljudno stran vprašalnika ( 9 oz. 3,5% vseh knj8ižnic) in da prihaja do upočasnjenega odpiranja vprašalnika in občasne izgube podatkov (10 oz. 3,8% vseh knjižnic). Pojavlja se tudi vprašanje realne številke obiska spletnega mesta knjižnice, saj veliko obiskovalcev piškotkov ne potrdi, zaradi česar se njihov obisk ne zabeleži v statistiko obiska (2 oz. 0,8% vseh knjižnic) – več v prilogi.  
  
6 oz . 2,3% vseh knjižnic je podalo 7 različnih predlogov za razširitev vprašalnika – npr. dodati vprašanja, ki se nanašajo na zamenjavo gradiva, dodatno štetje optičnega čitalca črtnih kod, tiskalnika za tiskanje izpiskov in nalepk, itd – več v prilogi.  
  
Od 7. oz. 2,7% vseh knjižnic smo dobili 9 predlogov oz. mnenj, ki se nanašajo in štetje in uporabo elektronskih virov. Tako navajanje kot štetje uporabe elektronskih virov predstavlja za te knjižnice še vedno težavo. Opazili smo, da gre večkrat za nerazumevanje oz. nepoznavanje definicij, sprašujejo pa se tudi o pravilnosti definicij oz. smiselnosti naših zahtev – več v prilogi.  
Dobili smo 11 predlogov/mnenj, ki se nanašajo npr. na preimenovanje neke iskalne količine, na zahtevo po natančnejši definiciji, problematika štetja posameznih količin, itd – več v prilogi.

3 oz. 1,1% vseh knjižnic meni, da je vprašalnik preveč obsežen in preveč podroben.

Pripomba: Število knjižnic: Pojasnilo:

|  |  |  |
| --- | --- | --- |
| vprašalnik je preveč obsežen in podroben | skupaj: 3 knjižnice (2 splošni in 1 specialna knjižnica) | S prehodom na interaktivni vmesnik BibSiSt smo vsebino vprašalnika poenotili in racionalizirali, posebej pri splošnih knjižnicah. |
| omogoči naj se prosto prehajanje na poljudno stran vprašalnika (0, -) | skupaj: 9 knjižnic (6 visokošolskih, 2 splošni in 1 specialna knjižnica) | Prosto prehajanje po straneh (brez omejitev) je onemogočeno, ker knjižnice niso dovolj natančno izpolnjevale statističnega vprašalnika. Aplikacija sedaj knjižnico prisili, da vprašanje prebere in se odloči, ali bo v iskalno polje vpisala številko, ničlo (vrednost podatka je nič) ali črtico (knjižnica podatka ne zbira). |
| občasno prihaja do izpadov in izgube podatkov, prav tako do upočasnjenega odpiranje posameznih strani | skupaj. 10 knjižnic (7 visokošolskih, 2 splošni in 1 specialna knjižnica) | Zaradi preobremenitve spletne aplikacije v času meritev občasno res prihaja do težav z dostopom in zaradi tega do upočasnjenega delovanja aplikacije - težave poskušamo odpraviti. Pogosto pa je vzrok za te težave povezan z lokalnimi računalniškimi omrežji uporabnikov. |
| elektronski viri - namesto spustnega seznama z naštetimi elektronskimi viri bi bila smiselna implementacija s potrditvenimi polji | skupaj: 1 knjižnica (splošna) | Predlog bomo upoštevali pri naslednjih meritvah. |
| večja vnosna polja v poglavju 7 | skupaj: 1 knjižnica (visokošolska) | Predlog bomo upoštevali pri naslednjih meritvah. |
| uvedba in uporaba enotnega standardiziranega števca za evidentiranje dostopov do spletnih strani knjižnic | skupaj: 2 knjižnici (1 visokošolska in 1 splošna knjižnica) | Google Analytics je od leta 2012 naš predlagani števec za evidentiranje dostopov do spletnih strani knjižnice (http://bibsist.nuk.uni-lj.si/vprasalnik/index.php). |
| vprašljivost realnega števila obiskov spletnega mesta knjižnice, saj veliko obiskovalcev piškotkov ne potrdi, zaradi česar se njihov obisk ne zabeleži v statistiko obiska | skupaj: 2 knjižnici (splošni) | Tega se zavedamo in ocenjujemo, da je obisk bistveno višji, vendar je to trenutno ednina sprejemljiva metodološka izbira, ki je enotna za vse vrste knjižnic. |
| dodati - postavke povezane z zameno gradiva | skupaj: 1 knjižnica (specialna) | Večja zamena je specifika manjšega števila knjižnic, (to so predvsem specialne knjižnice v organizacijah z obsežno tiskarsko produkcijo), zato vprašanje za statistični vprašalnik, ki je namenjen vsem vrstam knjižnic, ni primerno. Predlagamo, da podatke, ki so povezani z obsežnejšo zamenjavo vpišejo v rubriko Opombe v poglavju 7. |
| dodati - tiskalniki za tiskanje izpiskov in nalepk | skupaj: 1 knjižnica (splošna) | Ti tiskalniki so že vključeni, štejemo jih kot tiskalnike za zaposlene - definicijo bomo dopolnili. |
| dodati - skener optični čitalniki črtnih kod | skupaj: 1 knjižnica (splošna) | Ne štejemo ga kot skener, ampak ga vpišemo v rubriko«drugo«. |
| dodati - štetje prispevkov (zapisov) v COBIB - sedaj štejemo samo število zapisov za bibliografije za SICRIS | skupaj: 1knjižnica (visokošolska) | Podatke o prispevku v COBIB vodi IZUM. CeZaR jih prikazuje samo glede na vrsto knjižnic (skupaj). Število bibliografskih zapisov v bazi COBIB knjižnice navajajo v poglavju 4.6. Katalogi. |
| dodati - pri prirastu gradiva po načinu pridobivanja dodati "stari fond" | skupaj: 1 knjižnica (visokošolska) | Stari fond, ki je že inventariziran, ni prirast - definicijo bomo dopolnili. |
| dodati - potencialni uporabniki OOK – doda naj se vprašanje o p.u. na celotnem območju OOK | skupaj: 1 knjižnica (splošna) | Prizadevamo si za poenotenje vprašalnika za vse vrste knjižnic, zato vprašanje za ta statistični vprašalnik ni primerno. |
| potencialni uporabniki knjižnice - naj se določi območje vsake knjižnice, saj pri končnem (letnem) poročilu že nekaj let "manjka" okrog 300.000 prebivalcev - pomembno za povprečje izposoje - primerjava med knjižnicami…. | skupaj: 1 knjižnica (splošna) | Podatke o p.u. na območju knjižnice dobimo s seštevkom vseh prebivalcev v občinah, ki jih knjižnica pokriva. |
| preveč podroben prikaz podatkov za GvIN, Tax-fin-lex, IusInfo | skupaj: 1 knjižnica (splošna) | Zbiramo podatke o posameznih podatkovnih zbirkah in ne o skupnem uporabniškem vmesniku. |
| problematika navajanja digitalnih zbirk na portalu Kamra - vprašanje smiselnosti navajanja vsake zbirke posebej…..Morda bi bilo dovolj, da se navede skupno št. zbirk in potem tudi skupne podatke o uporabi…. | skupaj: 1 knjižnica (splošna) | Problematika je pojasnjena v Pogostih vprašanjih - knjižnica naj navede vse elektronske zbirke, ki jih gradi. Pri tem je potrebno upoštevati definicijo elektronske zbirke. |
| elektronski viri, do katerih se dostopa preko OOK - nejasno je, katere elektronske vire upoštevati pri svoji knjižnici (OK) | skupaj:1 knjižnica (splošna) | Definicija in standard SIST ISO 2789 sta jasna - upoštevamo samo elektronske vire, pri katerih knjižnica participira pri naročnini oz. sodeluje pri gradnji podatkovnih zbirk. |
| elektronski viri - upoštevati bi morali tudi brezplačne elektronske vire | skupaj: 1 knjižnica (splošna) | Če bi hoteli dobiti celotno sliko uporabe elektronskih virov, bi morali narediti raziskavo, ki bi bila bolj obsežna, kot so vprašanja (ki se nanašajo v elektronske vire) v statističnem vprašalniku. Zaradi povezave s financami ter glede na definicije in standard se upoštevajo samo elektronski viri, pri katerih knjižnica participira pri naročnini oz. sodeluje pri gradnji podatkovnih zbirk. |
| elektronski viri - OK bi morali imeti pravico vpisovanja tudi tistih elektronskih virov, do katerih imajo dostop preko OOK | skupaj: 1 knjižnica (splošna) | Če bi hoteli dobiti celotno sliko uporabe elektronskih virov, bi morali narediti raziskavo, ki bi bila precej obsežnejša, kot so vprašanja (ki se nanašajo v elektronske vire) v statističnem vprašalniku. Zaradi povezave s financami ter glede na definicija in standard, se upoštevajo samo elektronski viri, pri katerih knjižnic participira pri naročnini oz. sodeluje pri gradnji podatkovnih zbirk. |
| vprašanja pri elektronskih virih so si preveč podobna | skupaj: 1 knjižnica (splošna) | Zaradi celovitega zajema podatkov merimo elektronske vire z različnih vidikov. |
| EBSCOHOST - zakaj se ne vodijo podatki o uporabi podatkovne baze, ki jo plačuje ZBDS | skupaj: 1 knjižnica (splošna) | Če bi hoteli dobiti celotno sliko uporabe elektronskih virov, bi morali narediti raziskavo, ki bi bila precej obsežnejša, kot so vprašanja (ki se nanašajo v elektronske vire) v statističnem vprašalniku. Zaradi povezave s financami ter glede na definicija in standard, se upoštevajo samo elektronski viri, pri katerih knjižnic participira pri naročnini oz. sodeluje pri gradnji podatkovnih zbirk. |
| zahteve v 2.4.1 in 2.6.2 se ponavljajo | skupaj: 1 knjižnica (splošna) | Vpoglavju 2.4.1 knjižnica navede število elektronskih virov dostopnih na daljavo, v poglavju pa 2.6 pa te elektronske vire našteje. |
| zamenjava vrstnega reda poglavij - 2.5, 2.4, 2.6 | skupaj: 1 knjižnica (splošna) | Predlog - o predlogu bomo razmislili. |
| uporaba gradiva v knjižnici - preveč podrobno merjenje, težave pri merjenju | skupaj: 1 knjižnica (splošna) | [Na voljo so navodila za določitev tipičnega tedna (http://bibsist.nuk.uni-lj.si/vprasalnik/index.php.](Na%20voljo%20so%20navodila%20za%20določitev%20tipičnega%20tedna%20(http://bibsist.nuk.uni-lj.si/vprasalnik/index.php.%20.) |
| obisk udeležbe na razstavah - problem merjenja | skupaj: 2 knjižnici (splošni) | Standard in definicija pravita, da štejemo vse osebe, ki so se udeležile prireditev v organizaciji knjižnice - oblikovali bomo konkretnejša navodila. |
| obisk - ne šteje se obisk zaradi vračila gradiva in drugi obiski (3.1.2) | skupaj: 1 knjižnica (splošna) | Standard in definicija pravita drugače. V rubriki "število obiskovalcev knjižnice skupaj" štejemo vsakega uporabnika kot obiskovalca vsakič, ko obišče knjižnico (lahko tudi večkrat v istem dnevu) (http://bibsist.nuk.uni-lj.si/definicije/index.php?c=15). |
| javna dela - uvrstitev v tabelo z delavci | skupaj: 1 knjižnica (splošna) | Uvrstimo jih v tabelo 6.1.a - redno zaposleni za določen čas - definicijo bomo dopolnili. Upoštevamo pa jih tudi v tabeli 6.2 – stopnja izobrazbe. |
| tekoče naročeni naslovi serijskih publikacij - natančnejša opredelitev kateri naslovi so mišljeni | skupaj: 1 knjižnica (splošna) | Pri prirastu štejemo serijske publikacije, ki smo jih dobili, pri tekoče naročenih serijskih publikacijah pa štejemo vse serijske publikacije, ki so naročene, tudi če v tistem niso prispele v knjižnico- definicijo bomo dopolnili. |
| knjižnična mreža - kriteriji za navajanje podatkov o krajevnih knjižnicah (preveriti na nivoju OOK) | skupaj: 1 knjižnica (splošna) | Definicija in standard sta jasna- knjižnica je vsaka organizirana zbirka monografskih in serijskih publikacij ter drugega knjižničnega gradiva, kjer zaposleni uporabnikom omogočajo uporabo gradiva ter jim pri tem pomagajo. Knjižnica zadovoljuje informacijske, raziskovalne, izobraževalne in sprostitvene potrebe uporabnikov. Ločimo naslednje vrste knjižnic: nacionalne, visokošolske, šolske, splošne in specialne. Pri splošnih knjižnicah se upošteva Pravilnik za izvajanje knjižnične dejavnosti kot javne službe - definicijo bomo dopolnili. |
| bibliobus - štetje podatkov o bibliobusu (sum neusklajenosti med knjižnicami) | skupaj: 1 knjižnica (splošna) | Problematika je pojasnjena v Pogostih vprašanjih - bibliobus in podatki o gradivu knjižnica, ki ima bibliobus, podatke o gradivu, uporabnikih in izposoji ter obisku šteje samo za tiste občine, ki jih pokriva (npr. Maribor). Ostale knjižnice (npr. Lenart, Slovenska Bistrica itd.) dobijo podatke za svoje občine v knjižnici, kjer ima bibliobus sedež (npr. Mariborska knjižnica) in jih vključijo v svoje Poročilo o delu knjižnice. Če si dve ali več knjižnic deli bibliobus, ga v Poročilo o delu v rubriki «V knjižnici je sedež bibliobusa« »da« - »ne« po predhodnem medsebojnem dogovoru vpiše le ena knjižnica. |
| natančna definicija "aktivnega člana" - nekateri pomnožijo številko z obrazložitvijo, da več ljudi uporablja isto izkaznico, ipd. | skupaj: 1 knjižnica (splošna) | Standard in definicija sta jasna - član knjižnice je uporabnik (oseba ali ustanova), ki se včlani v knjižnico, da bi v skladu z njenimi pravili v njenih prostorih ali izven njih uporabljal knjižnično gradivo in storitve knjižnice. Kot aktivne člane štejemo le tiste vpisane osebe, ki so knjižnico obiskali vsaj enkrat v letu (poročevalskem obdobju) ali so se njenih storitev posluževali na daljavo. Mladina do 15. leta vključuje mlade do vključno 14. leta starosti. |
| preimenovati "št. redigiranih zapisov" v "št. popravljenih zapisov (4.3.2.1) | skupaj: 1 knjižnica (visokošolska) | Redigirani zapisi so dopolnjeni ali kako drugače popravljeni, izraz popravljeni indicira, da so bili zapisi napačni. |
| prilagoditi vprašalnik za manjše knjižnice oz. knjižnice v sklopu zasebnih šol, za samostanske knjižnice | skupaj: 2 knjižnici (1 visokošolska in 1 specialna knjižnica) | Prizadevamo si za poenotenje vprašalnika za vse vrste knjižnic - knjižnica ga izpolni v skladu s svojo dejavnostjo in obsegom. |
| odstraniti - patente in standarde (2.1) | skupaj: 1 knjižnica (splošna) | Prizadevamo si za poenotenje vprašalnika za vse vrste knjižnic - knjižnica ga izpolni v skladu s svojo dejavnostjo in obsegom. |
|  |  |  |
| Dodatno: |  |  |
| EBSCO e-book public librarc collection in BIBLOS |  | V preglednici "Elektronski viri v slovenskih knjižnicah" sta vira Biblos in EBSCO eBook Public Library Collection razvrščena pod elektronske knjige. To pomeni, da knjižnice štejejo število elektronskih knjig, med podatkovne zbirke pa tudi skupen uporabniški vmesnik, ki omogoča dostop do paketa digitalnih dokumentov. Takšno navodilo je uveljavljeno na podlagi standarda za knjižnično statistiko ISO 2789. |
| parametri za izposojo in obisk |  | Bomo pripravili do naslednjih meritev. |
| prevelika razpršenost in pomanjkljivost navodil |  | Vsi posegi v strukturo aplikacije so povezani s finančnimi sredstvi, kar se tiče vsebine se bomo potrudili, da bodo tako navodila, kot definicije itd. čim bolj jasne in razumljive, še vedno pa v skladu z ISO 2789. |